Source: https://hunvaldper.blog.hu/2011/05/05/27_rovidhir_marad_az_elozetes?token=b809b5d5e52d9f4189589db93186318a
Timestamp: 2019-09-22 23:12:31+00:00

Document:
27. Röviden - Marad az előzetes - A Hunvald-per
Jelenleg még előzetes letartóztatásban marad Hunvald György, miután a Fővárosi Ítélőtábla a napokban helyben hagyta a Fővárosi Bíróság azon döntését, amely elutasította a volt erzsébetvárosi szocialista polgármester házi őrizetbe helyezésre irányuló kérelmét - mondta a Hunvald védője az MTI érdeklődésére csütörtökön.
Sebes Péter - aki szerdán kapta kézhez a táblabíróság határozatát - elmondta: védence egészségi okokra hivatkozva kérte a kényszerintézkedés megváltoztatását. Hozzátette: az elutasított kérelem mellett a hónap végén felül kell vizsgálni a kényszerintézkedés szükségességét, miután ezt a jogszabályok hat hónap elteltével kötelezővé teszik. A jelenleg bírósági szakban zajló büntetőeljárás múlt heti tárgyalásán az eljáró tanács elnöke jelezte, hogy Hunvald két éve tartó előzetes letartóztatásának meghosszabbításáról, avagy megszüntetéséről a törvény szerint legkésőbb május 22-ig kell dönteni.
És egy korábbi hír másról, de szintén röviden...
A Fővárosi Bíróság megszüntette Hagyó Miklós előzetes letartóztatását, és elrendelte házi őrizetét - olvasható a bíróság honlapján. A 2011. február 23-i végzés szerint a Pesti Központi Kerületi Bíróság határozatát változtatta meg a bíróság a bűnszervezetben elkövetett különösen nagy vagyoni hátrányt okozó hűtlen kezelés miatt indult ügyben. A közlemény szerint a házi őrizet az elsőfokú bíróságnak a tárgyalás előkészítése során hozott határozatáig, legfeljebb 2011. március 23. napjáig tart. (Két hónappal, május 23-ig meghosszabbította a BKV-ügyben érintett volt szocialista főpolgármester-helyettes, Hagyó Miklós házi őrizetét a Pesti Központi Kerületi Bíróság. A volt főpolgármester-helyettes elleni kényszerintézkedés május 23-ig marad érvényben.)
https://hunvaldper.blog.hu/api/trackback/id/tr522882130
Kispaltibor 2011.05.06. 14:33:29
Ma délelőtt többen is megkérdezték tőlem, hogy mi értelme van annak, hogy Hunvald Györgyöt továbbra is bent kell tartani?
Visszakérdeztem: Ön mit gondol?
A legtöbb választ nem idézem ide, azonban volt egy a jogtudományban valamelyest jártas fiatal asszony, aki az alábbiak szerint gondolkodott el hangosan:
1. Elrejtőzne? Hova? Négy gyermekkel és egy feleséggel? A vagyonát? és mindenét már zárolták. Háziőrizetben meg egyébként is hogy hagyná el a lakását őrzői orra előtt?
2. Hogyan tudna bárkivel is összebeszélni, ha háziőrizetben van?
3. Hogyan tudná az ellene összegyűjtött "bizonyítékokat" megsemmisíteni, ha azt az ügyész és a bíróság lakat alatt őrzi?
4. Háziőrizetben hogyan tudna bárkit is hamis tanúzásra rávenni, ha egyszer a két oldal tanúit a bíróság már ismeri?
Ezek után belátta, hogy a kérdés szofisztikus.
Habitus 2011.05.26. 17:10:39
Mégsem maradt az előzetes... a Fővárosi Bíróság 2011. május 13-án tartott tanácsülésén Hunvald György előzetes letartóztatását megszüntette, és vele szemben lakhelyelhagyási tilalmat rendelt el. Erről a döntésről blog későbbi bejegyzéseiben részletesen tájékoztatást adunk.

References: Bíróság 
 Bíróság 
 bíróság 
 Bíróság 
 bíróság 
 bíróság 
 bíróság 
 Bíróság